મોરબી : રવિ સિઝનના વાવેતર માટે કાગડોળે પાણીની રાહ જોઈ આઠ – આઠ દિવસથી ખેડૂતોના આંદોલન છતાં નર્મદા કેનાલમાં મોરબી માળીયા સુધી પાણી ન આવતા અંતે પૂર્વ ધારાસભ્ય કાંતિભાઈ અમૃતિયા મેદાને આવતા જાણે જાદુ થયો હોય એમ આજે નર્મદાના પાણી ઘાટીલા સુધી પહોંચી ગયું છે અને મુખ્યમંત્રી સુધી ખેડૂતોની વેદના પહોંચાડી ઢાંકી પમ્પીંગ સ્ટેશનેથી પાણીનો ફ્લો વધારવાની કાંતીભાઈની રજુઆત ધ્યાને લઈ પાણીનો ફ્લો વધારતા હવે ટૂંક સમયમાં જ પાણી ખાખરેચી પહોંચે તેવી આશા વ્યક્ત કરવામાં આવી છે.